पाकिस्तान सरकार ने लिया बड़ा फैसला, भारतीय फिल्मों की रिलीज पर लगाई रोक  
पाकिस्तान सरकार ने भारतीय फिल्मों पर लगाई रोक
समझौता एक्सप्रेस को भी पाकिस्तान ने किया रद्द
धारा 370 को लेकर पाकिस्तान जता रहा है विरोध
जम्मू-कश्मीर (Jammu and Kashmir) से धारा 370 (Article 370) हटाए जाने को लेकर पाकिस्तान में बौखलाहट साफ नजर आ रही है. 5 अगस्त को भारत के गृह मंत्री अमित शाह (Amit Shah) ने देश के जम्मू-कश्मीर राज्य से धारा 370 हटाने को लेकर राज्यसभा में बिल पेश किया था, जिसके बाद लोकसभा में भी इस बिल को पेश किया गया. दोनों सदनों से ये बिल भारी बहुमत से पास हुआ. लेकिन पाकिस्तान भारत के इस फैसले से बौखलाया हुआ है. अब पाकिस्तान ने भारतीय फिल्मों को अपने देश में बैन कर दिया है. इस बात की जानकारी एएनआई के ट्विटर हैंडल से दी गई है.
"No Indian movie to be screened in Pakistani cinemas," says Dr Firdous Ashiq Awan, Special Assistant to Pakistan Prime Minister on I&B: Geo English pic.twitter.com/Jw3zwifKdb
पाकिस्तान के सूचना एवं प्रसारण मंत्रालय के स्पेशल असिस्टेंट डा. फिरदौस आशिक अवान ने इस बात का ऐलान किया है. फिरदौस ने कहा, 'भारत की कोई भी फिल्म पाकिस्तानी सिनेमाघरों में नहीं दिखाई जाएगी.' इससे पहले पाकिस्तान ने भारत और पाक के बीच चलने वाली 'समझौता एक्सप्रेस (Samjhota Express)' को भी बंद कर दिया है.
भारत के जम्मू-कश्मीर के फैसले पर पाकिस्तानी सिनेमा के कई दिग्गज सितारों ने भी ट्विटर के माध्यम से अपना रिएक्शन दिया है. जिसमें आतिफ असलम (Atif Aslam), माहिरा खान और वीना मलिक जैसी हस्तियां शामिल हैं. सिंगर आतिफ असलम ने ट्वीट करते हुए कहा कि मैं कश्मीर में हो रही हिंसा की निंदा करता हूं. इस ट्वीट के बाद आतिफ ट्रोलर्स के निशाने पर आ गए थे.